Per Håkan Zilliacus

Per Håkan Zilliacus (2. joulukuuta 1902 Kotka – 15. helmikuuta 1965) oli suomalainen yritysjohtaja, joka sai kauppaneuvoksen arvonimen.

Zilliacuksen vanhemmat olivat toimitusjohtaja Hugo Alexander Zilliacus ja Manna Warburton ja puoliso vuodesta 1934 Irene Eklund. Zilliacus kävi kuusi luokkaa Grankulla samskolania ja harjoitti kaupallisia opintoja Englannissa 1919–1920 ja 1922–1923. Hän oli Suomen Semptaliini Oy Malmin tehtaan isännöitsijä 1924–1925, Oy Erwin, Wasey & Co Ltd:n palveluksessa 1926, Teollisuuden Ilmoituskeskuksen palveluksessa 1927, Oy Semptalin Ab:n palveluksessa vuodesta 1928 ja yhtiön toimitusjohtaja vuodesta 1929 ja hallituksen puheenjohtaja vuodesta 1936, Tienhaaran Kattohuopateollisuus Oy:n johtokunnan puheenjohtaja vuodesta 1929 ja toimitusjohtaja vuodesta 1946 sekä Hovinmaan Paperitehdas Oy:n toimitusjohtaja ja johtokunnan puheenjohtaja vuodesta 1939. Zilliacuksella oli myös useita kattohuopa-alan ja muita luottamustehtäviä.  Sotilasarvoltaan hän oli reservin kapteeni (1944). Kauppaneuvoksen arvonimen Zilliacus sai 1961.

Lähteet

Suomalaiset yritysjohtajat
Kauppaneuvokset
Vuonna 1902 syntyneet
Vuonna 1965 kuolleet